Ühena baltisaksa vabatahtlikest teenis aastatel 1918-1920 Balti rügemendis Järlepa mõisaomaniku poeg  Georg von Krusenstjern  (snd 1899 Peterburis), kes töötas hiljem ametnikuna Põhja paberi- ja tselluloosivabrikute aktsiaseltsis Tallinnas. Krusenstjern  tegeles pärast sõda ka rügemendi ajaloo jäädvustamisega ning avaldas trükis oma sõjasündmusi  käsitleva päevaraamatu.